CELEX: 32021R0733
Language: lv
Date: 2021-05-05 00:00:00
Title: Komisijas Īstenošanas regula (ES) 2021/733 (2021. gada 5. maijs), ar ko attiecībā uz Enterococcus faecium CECT 4515 (izmanto par dzīvnieku barības piedevu) atļaujas turētāja nosaukumu groza Īstenošanas regulu (ES) Nr. 887/2011 un Īstenošanas regulu (ES) 2017/961 un ar ko attiecībā uz Bacillus amyloliquefaciens CECT 5940 (izmanto par dzīvnieku barības piedevu) atļaujas turētāja nosaukumu groza Īstenošanas regulu (ES) 2020/1395 (Dokuments attiecas uz EEZ)

6.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 158/11
               
            
         KOMISIJAS ĪSTENOŠANAS REGULA (ES) 2021/733
         (2021. gada 5. maijs),
         ar ko attiecībā uz Enterococcus faecium CECT 4515 (izmanto par dzīvnieku barības piedevu) atļaujas turētāja nosaukumu groza Īstenošanas regulu (ES) Nr. 887/2011 un Īstenošanas regulu (ES) 2017/961 un ar ko attiecībā uz Bacillus amyloliquefaciens CECT 5940 (izmanto par dzīvnieku barības piedevu) atļaujas turētāja nosaukumu groza Īstenošanas regulu (ES) 2020/1395
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Uzņēmums Evonik Nutrition & Care GmbH saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, kurā ierosina Komisijas Īstenošanas regulā (ES) Nr. 887/2011 (2), Komisijas Īstenošanas regulā (ES) 2017/961 (3) un Komisijas Īstenošanas regulā (ES) 2020/1395 (4) mainīt atļaujas turētāja nosaukumu.
                  
               
                     (3)
                  
                  
                     Pieteikuma iesniedzējs apgalvo, ka uzņēmums Evonik Nutrition & Care GmbH ir mainījis nosaukumu uz Evonik Operations GmbH. Pieteikumam bija pievienoti attiecīgie pamatojošie dati.
                  
               
                     (4)
                  
                  
                     Ierosinātā atļaujas nosacījumu maiņa ir tikai administratīva, tāpēc attiecīgo piedevu no jauna vērtēt nav nepieciešams. Par pieteikumu tika informēta Eiropas Pārtikas nekaitīguma iestāde.
                  
               
                     (5)
                  
                  
                     Lai pieteikuma iesniedzējs tirdzniecības tiesības varētu izmantot ar nosaukumu Evonik Operations GmbH, jāmaina atļaujas nosacījumi.
                  
               
                     (6)
                  
                  
                     Tāpēc Īstenošanas regula (ES) Nr. 887/2011, Īstenošanas regula (ES) 2017/961 un Īstenošanas regula (ES) 2020/1395 būtu attiecīgi jāgroza.
                  
               
                     (7)
                  
                  
                     Nekaitīguma apsvērumi neliek grozījumus, kas ar šo regulu izdarīti Īstenošanas regulā (ES) Nr. 887/2011, Īstenošanas regulā (ES) 2017/961 un Īstenošanas regulā (ES) 2020/1395, piemērot nekavējoties, tāpēc ir lietderīgi paredzēt pārejas laiku, kurā varētu izlietot esošos krājumus.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 887/2011 grozījumi
            Īstenošanas regulu (ES) Nr. 887/2011 groza šādi:
            
                        1)
                     
                     
                        virsrakstā tekstu “atļaujas turētājs Evonik Nutrition & Care GmbH” aizstāj ar tekstu “atļaujas turētājs Evonik Operations GmbH”;
                     
                  
                        2)
                     
                     
                        pielikuma otrajā slejā “Atļaujas turētāja nosaukums” tekstu “Evonik Nutrition & Care GmbH” aizstāj ar tekstu “Evonik Operations GmbH”.
                     
                  
         
            2. pants
            Īstenošanas regulas (ES) 2017/961 grozījumi
            Īstenošanas regulu (ES) 2017/961 groza šādi:
            
                        1)
                     
                     
                        virsrakstā tekstu “atļaujas turētājs Evonik Nutrition & Care GmbH” aizstāj ar tekstu “atļaujas turētājs Evonik Operations GmbH”;
                     
                  
                        2)
                     
                     
                        pielikuma otrajā slejā “Atļaujas turētāja nosaukums” tekstu “Evonik Nutrition & Care GmbH” aizstāj ar tekstu “Evonik Operations GmbH”.
                     
                  
         
            3. pants
            Īstenošanas regulas (ES) 2020/1395 grozījumi
            Īstenošanas regulu (ES) 2020/1395 groza šādi:
            
                        1)
                     
                     
                        virsrakstā tekstu “atļaujas turētājs Evonik Nutrition & Care GmbH” aizstāj ar tekstu “atļaujas turētājs Evonik Operations GmbH”;
                     
                  
                        2)
                     
                     
                        pielikuma otrajā slejā “Atļaujas turētāja nosaukums” tekstu “Evonik Nutrition & Care GmbH” aizstāj ar tekstu “Evonik Operations GmbH”.
                     
                  
         
            4. pants
            Pārejas pasākumi
            Esošos piedevu krājumus, kuri atbilst noteikumiem, ko piemēroja pirms šīs regulas spēkā stāšanās dienas, var turpināt laist tirgū un lietot, līdz šie krājumi beidzas.
         
         
            5. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 5. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) Nr. 887/2011 (2011. gada 5. septembris) par atļauju izmantot preparātu Enterococcus faecium CECT 4515 kā pārtikas piedevu gaļas cāļiem (atļaujas turētājs Norel S.A.) (OV L 229, 6.9.2011., 7. lpp.).
         
            (3)  Komisijas Īstenošanas regula (ES) 2017/961 (2017. gada 7. jūnijs) par atļauju Enterococcus faecium CECT 4515 preparātu izmantot par barības piedevu atšķirtiem sivēniem un par jaunu tā izmantojumu atšķirtu sivēnu un gaļas cāļu dzirdināmajā ūdenī un ar ko groza Regulu (EK) Nr. 2036/2005 un Regulu (ES) Nr. 887/2011 (atļaujas turētājs Evonik Nutrition & Care GmbH) (OV L 145, 8.6.2017., 7. lpp.).
         
            (4)  Komisijas Īstenošanas regula (ES) 2020/1395 (2020. gada 5. oktobris), ar ko atjauno atļauju preparātu Bacillus amyloliquefaciens CECT 5940 izmantot par barības piedevu gaļas cāļiem, atļauj to izmantot dējējvistu cāļiem un atceļ Regulu (EK) Nr. 1292/2008 (atļaujas turētājs Evonik Nutrition & Care GmbH) (OV L 324, 6.10.2020., 3. lpp.).